b'\n_START_ARTICLE_\nMireille Mathieu\n_START_SECTION_\nKort biografi\n_START_PARAGRAPH_\nMireille Mathieu var eldst i en s\xc3\xb8skenflokk p\xc3\xa5 14, og vokste opp i enkle k\xc3\xa5r. Faren (d\xc3\xb8d 1985) var steinhogger, mens moren, Marcelle, var hjemmev\xc3\xa6rende. _NEWLINE_21. november 1965 slo den da 19 \xc3\xa5r gamle Mireille gjennom i den TV-sendte sangkonkurransen T\xc3\xa9l\xc3\xa9 Dimanche, som ble sendt over hele Frankrike. Hun vant konkurransen og fikk platekontrakt. Debutalbumet, Mon Credo, ble solgt i 1,3 millioner eksemplarer i l\xc3\xb8pet av 5 m\xc3\xa5neder._NEWLINE_Mireille Mathieu har et stort repertoar, og har blant annet sunget p\xc3\xa5 fransk, tysk, engelsk, italiensk, spansk, provencalsk, katalansk, japansk, kinesisk, russisk og finsk. Mireille Mathieu var den f\xc3\xb8rste vestlige sangerinnen som opptr\xc3\xa5dte offentlig i Kina.'